પોતાના ખર્ચના કેટલાક ભાગની ચુકવણી ડેબિટ અથવા તો ક્રેડિટ કાર્ડથી કરનારી વ્યક્તિને આવકવેરામાં રાહત આપવાની તથા પેટ્રોલ, ગેસ તથા રેલવે ટિકિટ્સ વગેરેની ખરીદી પરના ટ્રાન્ઝેક્શન ચાર્જિસ દૂર કરવાની પણ દરખાસ્તનો સમાવેશ કરાયો છે. રૂ. એક લાખથી વધુના તમામ વ્યવહારોની ચુકવણી ઇલેક્ટ્રોનિક માધ્યમથી કરવાની તથા યુટિલિટી સર્વિસ પૂરી પાડતી કંપનીઓ કે વેપારીઓને કાર્ડ દ્વારા ચુકવણી બદલ પ્રોત્સાહન પૂરાં પાડવાના સૂચનનો પણ સમાવેશ કરાયો છે.